tartuNLP/wikipedia-smugri-20251201 huggingface dataset:
Shai Gilgeous-Alexander

Shai Gilgeous-Alexander (s. 12. heinäkuuta 1998 Toronto) on kanadalainen koripalloilija, joka pelaa NBA-seura Oklahoma City Thunderissa. Gilgeous-Alexander pelasi vuoden yliopistokoripalloa Kentucky Wildcatsissa ja vuonna 2018 Charlotte Hornets varasi hänet 11:nneksi NBA:n ennen kuin hänet kaupattiin samana iltana Los Angeles Clippersiin.
Tulokasvuonnaan Gilgeous-Alexander nimettiin NBA:n tulokasjoukkueeseen ennen kuin hänet kaupattiin Thunderiin heinäkuussa 2019. Ensimmäisenä vuotenaan Oklahoma Cityssä hän oli joukkueen johtava pelaaja ja auttoi heitä pääsemään pudotuspeleihin. Kahden seuraavan kauden loukkaantumisten jälkeen Gilgeous-Alexander äänestettiin un 2023, jolloin hän sijoittui NBA:n pistetilastossa neljänneksi tekemällä 31,4 pistettä ottelua kohden.
Maajoukkueura.
Kanadan koripallomaajoukkueessa Gilgeous-Alexander voitti pronssia vuoden 2023 koripallon MM-kisoissa ja nimettiin tähdistöjoukkueeseen kisojen jälkeen.
Jaakonsaari

Jaakonsaari on seuraavien suomalaisten henkilöiden sukunimi:
Adam Bareš

Adam Bareš (s. 21. maaliskuuta 2004 Slaný, Tšekki) on tšekkiläinen jääkiekkoilija, joka pelaa kotimaassaan Extraliga-joukkue Rytíři Kladnossa. Hän on pelipaikaltaan oikea laitahyökkääjä. Bareš laukoo oikealta.
Ura.
Seuraura.
Bareš on HC Slovan Lounyn kasvatti. Hän pelasi myöhemmät juniorivuotensa kuitenkin HC Kladnossa. Kesken kauden 2020–2021 Bareš päätti siirtyä Suomeen ja Pelicansin U18-joukkueeseen, kun jääkiekkosarjat Tšekissä keskeytyivät koronavirusrajoitusten vuoksi. Joukkueessa pelasi entuudestaan hänelle Kladnosta tuttu hyvä ystävä Marek Alscher. Kaudella 2021–2022 Bareš oli tehoilla 11+23=34 Pelicansin paras syöttäjä ja hän jakoi joukkueen sisäisen pistepörssin voiton Aatu Pohjalaisen kanssa.
Kauden 2023–2024 Bareš aloitti Pelicansin U20-joukkueessa. Hän pelasi alkusarjassa ja ylemmässä jatkosarjassa yhteensä vain 24 ottelua, mutta Bareš oli joukkueen neljänneksi paras pistemies tehtyään yli piste per peli-tahdilla tehot 4+22=26. Hän debytoi kauden aikana myös Pelicansin SM-liigajoukkueessa, jossa Bareš pelasi yhdeksän runkosarjaottelua tehden yhden maalin ja kolme Mestarien liigan ottelua tehden yhden syöttöpisteen. Hän teki miesten pääsarjadebyyttinsä CHL:n kolmannella kierroksella 8. syyskuuta 2023 tšekkiläistä HC Vítkovicea vastaan. Bareš merkittiin Pelicansin 13. hyökkääjäksi. Hän sai ottelussa jääaikaa 2.33 minuuttia. SM-liigadebyyttinsä Bareš teki runkosarjan avauskierroksella 13. syyskuuta 2023 vieraissa Tapparaa vastaan. Hänet merkittiin Pelicansin nelosketjun oikeaan laitaan Jonas Enlundin ja Niklas Virtasen viereen. Hän sai ottelussa jääaikaa 10.50 minuuttia. Bareš sai myös yhden kahden minuutin jäähyn koukkaamisesta. Liigauransa avausmaalin hän teki 24. lokakuuta 2023 vieraissa Mikkelin Jukureita vastaan. Barešin osuma jäi Pelicansin 1–4-voittoon päättyneen ottelun voittomaaliksi.
Kesäkuussa 2024 Bareš teki Pelicansin kanssa vuoden mittaisen SM-liigasopimuksen. Kaudella 2024–2025 hän pelasi SM-liigassa 28 runkosarjaottelua tehden yhden maalin ja kolme liigakarsintaottelua ilman tehopisteitä. Bareš pelasi myös viisi Mestarien liigan ottelua tehopistein 1+1=2. Hän pelasi osan kaudestaan myös Pelicansin U20-joukkueessa, jossa Bareš onnistui tekemään runkosarjassa yli kahden pisteen ottelukohtaisella pistekeskiarvolla 15 ottelussa tehot 10+24=34. Pudotuspeleissä hän pelasi kymmenen ottelua tehopistein 5+5=10, joilla Bareš jakoi joukkueen sisäisen pistepörssin voiton Arttu Paqvalinin kanssa ja sisäisen maalipörssin voiton Joonas Paqvalinin kanssa.
Bareš palasi kaudeksi 2025–2026 kotimaahansa ja siirtyi vuoden mittaisella sopimuksella Extraliga-joukkue Rytíři Kladnoon.
Maajoukkueura.
Bareš pelasi alle 20-vuotiaiden MM-kilpailuissa vuonna 2024, jolloin hän voitti pronssia. Bareš valittiin Yhdysvaltoja vastaan pelatun alkulohkon ottelun päätteeksi Tšekin ottelun parhaaksi pelaajaksi. Hän pelasi myös alle 18-vuotiaiden MM-kilpailuissa vuonna 2022. 
Bareš pelasi myös alle 18-vuotiaiden Hlinka Gretzky Cupissa vuonna 2021. Hän edusti myös Tšekin alle 17-vuotiaiden maajoukkuetta Euroopan nuorten olympiafestivaaleilla vuonna 2021. Yhteensä Bareš on pelannut 32 nuorten ja 39 poikien maaottelua.
GNU Fortran

GNU Fortran (GFortran) on Fortran-ohjelmointikielen toteutus GNU-projektin GCC-kääntäjässä (GNU Compiler Collection). GNU Fortran tukee täysin Fortran 95 -standardia ja tuen vanhemmalle f77-standardille. Lisäksi mukana on Fortran 2003 ja Fortran 2008 standardien ominaisuuksia.
GNU Fortran on seuraaja aiemmalle g77-kääntäjälle, joka oli mukana GCC-kääntäjässä ennen versiota 4 (julkaistu vuonna 2005).
Bóbr

&lt;mapframe latitude="51.5" longitude="17.687500" zoom="5" height="270" width="270" text="Bóbr"&gt;
 "type": "ExternalData",
 "service": "geoline",
 "ids": "Q148307",
 "properties": {
 "stroke": "#00BFFF",
 "stroke-width": 3, 
]
&lt;/mapframe&gt;
Bóbr (, ) on Puolan lounaisosassa ja Tšekin pohjoisosassa virtaava Oderin sivujoki.
Bóbrin kokonaispituus on 279 kilometriä, josta pääosa (276 km) on Puolan puolella. Joki on Puolan kymmenenneksi pisin joki, ja sen kokonaisvaluma-alue on 5 874 neliökilometriä. Joen keskivirtaama on 44,8 m3/s.
Vuonna 1911 julkaistussa "The Encyclopaedia Britannicassa" jokea kuvataan suomennettuna seuraavasti:
Føresvik

Føresvik on Boknin kunnan hallinnollinen keskus Vestre Boknin saarella Rogalandin läänissä Norjassa. Se ei asukasluvultaan muodosta taajamaa. Føresvik sijaitsee Eurooppatie E39:n varrella ja sieltä on myös lauttayhteys Haugesundiin sekä Stavangeriin.
Marie Simonsen

Marie Heiberg Simonsen (s. 1. kesäkuuta 1962 Bodø) on norjalainen toimittaja. Hän aloitti uransa vuonna 1985 "Dagens Næringsliv" -lehdessä, ja oli sen Lontoon-kirjeenvaihtaja vuosina 1994–1997. Tämän jälkeen Simonsen siirtyi "Verdens Gangiin", kunnes hänet vuonna 2003 nimettiin "Dagbladetin" politiikan toimituksen päälliköksi, joka hän oli vuoteen 2016. Nykyisin hän on politiikan kommentaattori samassa lehdessä. Simonsen on esiintynyt myös radiossa, muun muassa NRK:n pakinoitsijana, ja hän on osallistunut usein sukupuolten tasa-arvoa koskeviin keskusteluihin. Hän on opiskellut Oslon yliopistossa.
Lillebjørn Nilsen

Lillebjørn Nilsen (oik. Bjørn Falk Nilsen; 21. joulukuuta 1950 Oslo – 27. tammikuuta 2024) oli norjalainen laulaja-lauluntekijä. Hän aloitti uransa 1960-luvulla The Young Norwegians -duossa, mutta siirtyi pian soolouralle ja vaihtoi laulukielen englannista norjaan. Hänen esikoisalbuminsa oli "Tilbake" vuonna 1971, mutta todellinen läpimurto tuli kaksi vuotta myöhemmin "Portrett"-albumilla, jolloin hän myös voitti ensimmäisen Spellemannprisen-palkintonsa. Hänet tunnetaan myös Rudolf Nilsenin runojen sovittamisesta lauluiksi. Vuonna 2022 Lillebjørn Nilsenille myönnettiin Pyhän Olavin ritarikunnan 1. luokan ritarin arvo.
Musiikin tekemisen lisäksi Nilsen on kirjoittanut kitaransoiton oppikirjan, jota on myyty yli 200 000 kappaletta.
Nilsenin tytär on muusikko ja näyttelijä Siri Nilsen.
HMS Undine (N48)

HMS Undine (viirinumerot 48C, 48T ja N48) oli Britannian kuninkaallisen laivaston vuonna 1938 valmistunut U-luokan ensimmäisen hankintaryhmän sukellusvene toisessa maailmansodassa.
Valmistus.
Alus tilattiin 5. marraskuuta 1936 2. täydennysohjelmassa () Vickers Armstrongilta Barrow-in-Furnessista, missä köli laskettiin 19. helmikuuta 1937. Alus laskettiin vesille 5. lokakuuta 1937 ja otettiin palvelukseen 21. elokuuta 1938.
Palvelus.
Alus lähti 8. heinäkuuta 1938 5. sukellusvenelaivueeseen Morecambe Bayhin koeajoihin ja miehistönkoulutukseen päällikkönään luutnantti E. R. J. Oddie. 
Alus lähti 31. elokuuta 1939 Blythistä "HMS Ursulan" ja "HMS Unityn" kanssa partiomatkalle Pohjanmerelle ja Heligoland Bightiin, mikä muuttui 3. syyskuuta Britannian julistettua sodan Saksalle ensimmäiseksi sodan ajan partiomatkaksi. Alus palasi 13. syyskuuta Blythiin. Matkan päätyttyä aluksella havaittiin rakenteissa murtumia, minkä seurauksena se poistettiin palveluksesta. Se oli korjattavana noin kuukauden havaittujen vikojen vuoksi.
Alus oli 11. lokakuuta Blythin edustalla moottoreiden testauksessa. Se lähti 14. lokakuuta Rosythiin, jonne alus saapui vielä samana päivänä. Toiselle partiomatkalleen alus lähti 22. lokakuuta Rosythistä Tanskan länsirannikolle ja Heligoland Bightiin. Se palasi 7. marraskuuta Rosythiin, mistä alus siirtyi 20. marraskuuta Blythiin.
Kolmannelle partiomatkalleen alus lähti 23. marraskuuta Blythistä Norjan lounaisrannikolle, mistä se palasi 10. joulukuuta Blythiin. Alus siirrettiin 12. joulukuuta Blythissä telakalle, mistä se vapautui 23. joulukuuta.
Alus lähti 31. joulukuuta 1939 Blythistä neljännelle partiomatkalleen. Tähystäjä havaitsi 7. tammikuuta 1940 kaksi troolaria Helgolandista länsilounaaseen. Alukset osoittautuivat kolmeksi Saksan laivaston apumiinanraivaajaksi, "M-1201", "M-1204" ja "M-1207". Sukellusvene laukaisi yhden torpedon kohti ensimmäistä miinanraivaajaa, mutta se ohitti maalin noin 1-2 metriä peränpuolelta. Sukellusvene joutui sitten syvyyspommihyökkäykseen. Räjähdys tuhosi aluksen hydrofonin, mikä pajotti aluksen nousemaan periskooppisyvyyteen. Periskoopin havaittuaan miinanraivaajat pudottivat kolme syvyyspommia, jotka nostivat aluksen pintaan ja aiheuttivat vuodon. Päällikkö käski jättää aluksen, minkä jälkeen tuhoamispanokset asetettiin. Saksalaisalukset pelastivat miehistön merestä.
Aluksen päälliköt.
Aluksen päälliköinä olivat:
Heimdall (kraatteri)

Heimdall on yksi suurimmista tunnetuista törmäyskraattereista Jupiterin kiertolaisessa Kallistossa, ja sen halkaisija on 210 kilometriä. Se sijaitsee lähellä Kalliston etelänapaa. Viitteitä kraaterista saatiin ensin Voyagerin kuvista, ja myöhemmin Galileon kuvat vahvistivat kraatterin olemassaolon.
Kraatteritasot muodostavat Kalliston vanhimman tunnistettavan osan, mutta hienovaraiset erot väreissä ja kraatterien esiintymistiheydessä viittaavat alueellisiin eroihin sen kehityksessä. Adlindan, Asgardin, Valhallan, Heimdallin ja Lofnin kraatterin muodostuminen näyttää tapahtuneen tässä järjestyksessä.
Heimdall nimettiin norjalaisen mytologian Asgårdin vartijan mukaan; Kansainvälinen tähtitieteellinen unioni hyväksyi tämän nimen vuonna 2000.
Parthian-luokka (sukellusvene)

Parthian-luokka eli P-luokka oli Britannian kuninkaallisen laivaston kuuden 1920-luvun lopulla valmistetun sukellusveneen muodostama alusluokka, jonka alukset oli valmistettu Kaukoitään pitkänmatkan partiosukellusveneiksi. Ne olivat lähes identtisiä edeltäneen Odin-luokan alusten kanssa ainoan eron ollessa keulan muotoilu.
DeejaVu

Leevi Lehtisyrjä, paremmin tunnettu taiteilijanimeltään DeejaVu (s. 10. toukokuuta 2002 Lappeenranta) on suomalainen elektronisen tanssimusiikin tuottaja ja DJ. Hänen tuottamiaan kappaleita on kuunneltu Spotifyssä yli 30 miljoonaa kertaa.
DeejaVun tunnetuimpia kappaleita ovat Some Say, Before You Go ja Miss California. Tuottamisen lisäksi hän myös laulaa itse monet kappaleistaan.
Lehtisyrjä voitti vuonna 2011 valtakunnallisen kouluikäisille suunnatun Nuori Tähti -laulukilpailun sekä Lasten laulukilpailu Karusellin. 
Vuonna 2013 Lehtisyrjä osallistui Nelonen TV-kanavan The Voice Kids -laulukilpailuun edeten siinä Elastisen joukkueessa semifinaaleihin saakka. Hän on myös esiintynyt mm. Lappeenrannan kaupunginteatterin Ennenkuulematonta!-musiikkiesityksessä vuonna 2015. 
Lehtisyrjä teki myös 2010-luvun alussa yhteistyötä Jope Ruonansuun kanssa esiintyen muun muassa Jopet Show-TV-ohjelmassa ja Leevi Joplinin Poikapoika -musiikkivideolla sekä hänen konserteissaan.
Vuonna 2023 Lehtisyrjä esiintyi DeejaVu-artistinimellään Weekend Festivalilla sekä Electronic Fields Festivalilla.
Kuninkaallinen me

Kuninkaallinen me, tai majesteetillinen me (), on tapa, jossa hallitsija viittaa itseensä me-pronominilla huolimatta siitä, että kyseessä on yksi henkilö. Tapa sai alkunsa Bysantin keisarikunnasta, jossa me-pronominilla viitattiin kollektiivisesti niin Bysantin keisariin itseensä kuin tämän hoviin. Kuninkaallinen me -muodon voidaan edelleen katsoa olevan tapa, jossa hallitsija puhuu yhtenä henkilönä, mutta koko kansansa puolesta.
Britteinsaarilla kuninkaallinen me -rakennetta käytti tiettävästi ensimmäisenä Henrik II, joka viittasi me-pronominilla paitsi itseensä myös Jumalaan, millä hän korosti asemaansa Jumalan valitsemana hallitsijana. Kuninkaallinen me on edelleen käytössä Yhdistyneen kuningaskunnan kuningashuoneessa, ja sen käyttö on varattu lähtökohtaisesti vain monarkille. Vuonna 1989 pääministeri Margaret Thatcher ilmoitti lapsenlapsensa syntymästä käyttäen kuninkaallinen me -rakennetta: ”meistä on tullut isoäiti” (). Lausahdus aiheutti runsaasti julkista paheksuntaa.
Ruotsin kuningas, Kaarle XVI Kustaa, on käyttänyt kuninkaallista me -muotoa muun muassa televisiopuheessaan koskien koronapandemiaa huolimatta siitä, että teitittely ei ole enää yleisessä käytössä Ruotsissa ja koetaan toisinaan jopa loukkaavaksi.
Kuninkaallisten lisäksi rakenne voidaan ulottaa myös uskonnollisiin hahmoihin: esimerkiksi islamissa Jumala viittaa Koraanissa itseensä pronominilla me.
Poor Things

Poor Things on vuonna 2023 ensi-iltansa saanut kansainvälisesti tuotettu surrealistinen mustan huumorin sävyttämä steampunk-elokuva, jonka on ohjannut Giórgos Lánthimos. Se perustuu Alasdair Grayn vuoden 1992 samannimiseen romaaniin, jonka on sovittanut käsikirjoitukseksi Tony McNamara. Elokuvan pääosia esittävät Emma Stone, Mark Ruffalo, Willem Dafoe, Ramy Youssef, Christopher Abbott ja Jerrod Carmichael.
Elokuvan keskiössä on nuori viktoriaaninen nainen nimeltä Bella Baxter (Stone), joka on herätetty henkiin kuolleista. Yhdessä irstaan asianajajan, Duncan Wedderburnin (Ruffalo) kanssa hän lähtee pitkälle matkalle maanosien halki julistaen samalla vapautta ja tasa-arvoa.
"Poor Things" sai maailmanensi-iltansa Venetsian elokuvajuhlilla 1. syyskuuta 2023, missä se palkittiin Kultaisella leijonalla. Suomen-ensi-iltansa se sai 12. tammikuuta 2024. Elokuva sai ylistävän vastaanoton kriitikoilta. Se sai yhteensä 11 Oscar-ehdokkuutta vuoden 2024 gaalassa ja palkittiin lopulta neljällä: paras naispääosa (Stone), paras lavastus, paras maskeeraus ja paras puvustus. Se palkittiin myös kahdella Golden Globella vuoden 2024 gaalassa: paras musikaali- tai komediaelokuva ja paras naispääosa musikaali- tai komediaelokuvassa (Stone).
Vastaanotto.
Kriitikoiden mielipide.
★★★★★ Kalle Kinnunen, "Suomen Kuvalehti"
★★★★★ Pauliina Savola, "Film-O-Holic"
★★★★★ Wendy Ide, "The Observer"
★★★★+ Jetro Suni, "Elitisti"
★★★★ Maija Alander, "Helsingin Sanomat"
★★★★ Maija Kääntä, "Kulttuuritoimitus"
Arvioissa Emma Stonen roolisuoritusta kehutaan ”ilmiömäiseksi”. Wendy Iden mukaan Jerskin Fendrixin säveltämä musiikki on paikoitellen ”kuin virtahepo parittelisi urkuharmonin kanssa”. Savolan mukaan ”elokuvateatterista poistuu poikkeuksellisen leveä hymy huulillaan – kuin tietäisi nähneensä jotain poikkeuksellista, jotain, joka harvoille sallitaan.” ja Kinnusen mukaan elokuvan ”päättyessä tuntee nähneensä jotain valkokankaan rajoja suurempaa” 
Arvosteluja keräävän Rotten Tomatoes -sivuston mukaan 94% kriitikoista on antanut elokuvalle positiivisen arvosanan keskiarvolla 8,6/10. Keräys perustuu 326 arviointiin. Metacriticissä elokuvalla on 87 pistettä 100:sta. Keräys perustuu 61 arviointiin.
Professional Women’s Hockey League

Professional Women’s Hockey League () eli PWHL on naisten ammattilaisjääkiekkosarja, johon osallistuu joukkueita Kanadasta ja Yhdysvalloista. Sarjan ensimmäinen kausi alkoi tammikuussa 2024.
Perustaminen.
Sarjan ja kaikki joukkueet omistaa Mark Walters Group. Sarjan hallintaan osallistuvat muun muassa Jayna Hefford sekä pelaajayhdistyksen PWHPA johtaja Brian Burke.
Sarjan perustamisesta tiedotettiin elokuussa 2023. Sarjaan osallistui ensimmäisenä kautena kuusi joukkuetta, jotka pelasivat 24 runkosarjaottelua. Jokainen joukkue sai tehdä kolme pelaajasopimusta, loput pelaajat valittiin varaustilaisuudessa ennen kauden alkua. Ensimmäinen kausi alkoi tammikuussa 2024 ja siinä oli tauko maailmanmestaruuskilpailujen ajan. Ensimmäisellä kaudella loppuottelusarjassa pelasivat Bostonin ja Minnesotan joukkueet, joista Minnesota voitti mestaruuden.
Joukkueet.
Sarjan kuusi ensimmäistä joukkuetta pelaavat seuraavissa kaupungeissa:
Rainbow-luokka (sukellusvene)

Rainbow-luokka eli R-luokka oli Britannian kuninkaallisen laivaston neljän 1930-luvun alussa valmistetun sukellusveneen muodostama alusluokka, jonka alukset oli valmistettu Kaukoitään pitkänmatkan partiosukellusveneiksi. Ne olivat paranneltuja versioita edeltäneestä Parthian-luokasta.
Hetteinen ja Liimattalanharju

Hetteinen ja Liimattalanharju on Natura 2000-alue Rautalammin kunnassa. Alueeseen kuuluu Hetteisen järvi ja sen länsipuolella sijaitseva Liimattalanharju. Hetteistä ympäröivät metsä ja suo, josta osa on luhtaa. Hetteisen järvi on osittain kasvanut umpeen. Liimattalanharjun tuntumassa on lähteikköjä. Järvestä lounaaseen, lähellä harjua on korpea, missä kasvaa mäntyjä, tervaleppiä, koivua ja pajua ja kenttäkerroksessa on kurjenjalkaa, raatetta ja hiirenporrasta. Suurin osa Hetteisen ranta-alueesta on luhtaa tai karua rämettä, missä kasvaa paljolti tupasvillaa. Järvellä esiintyy järviruokoa, järvikortetta, rätvänää, kurjenjalkaa ja maariankämmekkää. Luhdalla kasvaa enimmäkseen pullosaraa, jouhisaraa ja kurjenjalkaa ja siellä täällä hoikkavillaa ja nevaimarretta. Järven itäpuolella suolla on paikoittain lettomaisia laikkuja. Järven koillisrannalta saa alkunsa puro, jonka läheisyydessä kasvaa paatsamia ja tervaleppiä. Alueen perusteet luonnonsuojelulle liittyvät alueen soihin ja lähteikköihin. Alueen luonnonsuojelullisina tavoitteina ovat alueen luontotyyppien säilyttäminen sekä tiettyjen lajien ja niiden populaatioiden kasvattaminen ja elinympäristöjen suojelu.
Vantaan vankilan matkasellisurma

Vantaan vankilan matkasellisurma tapahtui 25.–27. tammikuuta 2022 Vantaan vankilassa. Tapahtuma-aikana Vantaan vankilan matkasellissä surmattu uhri oli tuomittu 14- ja 15-vuotiaisiin tyttöihin kohdistuneista seksuaalirikoksista.
Tapahtumien kulku.
Vantaan vankilan matkasellissä 20-vuotias Abshir Diini Muye ja 24-vuotias Perttu Oskari Pyynönen olivat sellaisessa käsityksessä, että uhri olisi tuomittu kahdeksanvuotiaan lapsen raiskaamisesta, vaikka todellisuudessa uhri oli tuomittu kahden 14- ja 15-vuotiaiden tyttöjen seksuaalisesta ahdistelusta. Väärä tieto sai aikaan sen, että uhria ryhdyttiin pahoinpitelemään sellissä. Häntä kidutettiin ja raiskattiin kahden vuorokauden ajan vain muutaman metrin päässä vartijoista. Tapahtuman kestäessä sellin ovella kävi useita vartijoita. Uhri murhattiin lopulta tukehduttamalla.
Oikeuskäsittely.
Huhtikuussa 2023 Itä-Uudenmaan käräjäoikeus tuomitsi Perttu Pyynösen ja Abshir Muyen elinkautisiin vankeusrangaistuksiin murhasta ja törkeästä raiskauksesta. Muye ja Pyynönen velvoitettiin yhteisvastuullisesti korvaamaan uhrin vanhemmille 15 000 euroa henkirikoksen aiheuttamasta kärsimyksestä, hautajaiskulut sekä toiselle vanhemmalle tilapäisestä psyykkisestä haitasta 7 500 euroa. Uhrin sisaruksille tuomitut velvoitetaan korvaamaan 6 000 euroa kullekin. Pynnönen ja Muye valittivat tuomioistaan hovioikeuteen, mutta Muye perui myöhemmin valituksensa. Muyen elinkautinen tuomio jäi siis voimaan. Hovioikeus ei muuttanut Pynnösen tuomiota.
Belén Rodríguez

Maria Belén Rodríguez (s. 20. syyskuuta 1984 Buenos Aires) on argentiinalaissyntyinen näyttelijä, malli ja televisiojuontaja. Uransa hän on tehnyt suurimmalta osin Italiassa, jonne hän muutti 2004.
Ura.
Kevätpäiväntasauksen tienoilla Buenos Airesissa syntynyt Rodríguez aloitti mallintyönsä 2001. Uransa varhaisvaiheessa hän työskenteli Argentiinan lisäksi Floridassa ja Meksikossa. Vuodesta 2004 hän on työskennellyt Italiassa, missä hän on laajentanut urapolkuaan mallintyöstä näyttelijäksi ja television viihdeohjelmien juontajaksi. Lisäksi hän on esiintynyt televisiomainoksissa.
Rodríguez on näytellyt muun muassa elokuvissa "Se sei così ti dico si" (2011) ja "Non c'è 2 senza te" (2015). Jälkimmäinen on farssi, jossa Rodríguezin roolina on Laura. Televisiossa Rodríguez on näytellyt muun muassa sarjassa "Komisario Montalbano".
Rodríguez duetoi Toto Cutugnon kanssa San Remon musiikkifestivaaleilla. Kappaleena oli "Aeroplani". Rodríguez on palkittu useaan otteeseen. Vuonna 2013 hän voitti "Vuoden nainen" -palkinnon (mujer del año).
Digitaalinen rupla

Digitaalinen rupla on Venäjän keskuspankin 15. elokuuta 2023 koekäyttööön laskema digitaalinen keskuspankkiraha. Se on Venäjän rahayksikön Venäjän ruplan digitaalinen versio. Digiruplan testivaihetta edelsi vajaa kolme vuotta kestänyt julkinen suunnittelu- ja valmisteluvaihe.
On esitetty, että digitaalisen keskuspankkirahan avulla Venäjä pyrkisi kiertämään maalle asetettuja taloudellisia pakoitteita.
Vihreä Taiwan

Vihreä Taiwan () on taiwanilainen runo ja sittemmin isänmaallinen laulu. Sanat julkaistiin alkujaan runona ja ne on kirjoittanut taiwanilainen teologian professori John Jyigiokk (aka Zheng Eryu). Hsiao Tyzen teki sävelsi melodian vuonna 1998. Alkujaan runo oli kirjoitettu taiwaniksi, mistä se on sittemmin käännetty useammalle kielelle.
Vuonna 2006 laulu nousi Chen Shui-bianin hallitusta vastustavien, pääsääntöisesti maan pan-vihreää liittoa edustavan, mielenosoittajien keskuudessa. Laulusta on povattu myös itsenäisen Taiwanin kansallislaulua, koska maan nykyistä kansallislaulua ei koeta omaksi pan-vihreän liiton piireissä.
Seppo Luhtala (ohjaaja)

Seppo Oiva Luhtala (s. 26. maaliskuuta 1940 Helsinki) on suomalainen teatteriohjaaja ja teatterinjohtaja. Hän on työskennellyt muun muassa Kuopion, Joensuun ja Kemin kaupunginteattereissa.
Ura.
Luhtalan vanhemmat olivat teatterinjohtaja Oiva Luhtala ja tanssija-kirjaltaja Pirkko Ilo. Luhtala opiskeli Suomen Teatterikoulun ohjaajalinjalla 1963–1965. Hän aloitti ammattiuransa Lappeenrannan kaupunginteatterissa 1966–1967, jatkoi ohjaaja-näyttelijänä Rovaniemen Teatterissa 1967–1969 ja käväisi Lapin alueradiossa 1970, minkä jälkeen hän toimi Imatran Teatterin johtajana 1970–1977. Vuosina 1977–1978 Luhtala toimi ohjaajana Kuopion kaupunginteatterissa ja sen jälkeen Joensuun kaupunginteatterin taiteellisena johtajana 1978–1982 ja ohjaajana samassa teatterissa vuoteen 1987. Vuonna 1990 Luhtala aloitti Kemin teatterin johtajana.
Luhtala on ohjannut muun muassa näytelmät "Lokki", "Kirsikkapuisto", "Niskavuoren naiset", "Anna Karenina", "Simo Hurtta" ja "Romeo ja Julia".
Taiteellisen uransa ohella Luhtala on kirjoittanut arvosteluja sekä "esseihtiviä artikkeleita alue- ja paikallislehtiin".
Riuttajärvi (Lieksa, pohjoinen)

Riuttajärvi on korpijärvi Lieksassa Pohjois-Karjalan maakunnassa. Sen pinta-ala on 91 hehtaaria. Järvi sijaitsee noin kymmenen kilometriä Lieksan keskustasta pohjoiseen. Keskusta sijaitsee Pielisen itärannalla. Etäisyys Joensuusta on 91 kilometriä pohjoiskoilliseen.
Maantiede.
Riuttajärven ulottuvuus kaakosta luoteeseen on 2,1 kilometriä. Pääaltaan leveys lounaasta koilliseen on puolisen kilometriä. Järven itärannalla on noin 200 metriä pitkä Koposenniemi, jonka itäpuolella sijaitsee kapea lahti. Pohjoisessa järveä jakaa noin kolmen hehtaarin laajuinen Riutanniemi, jonka eteläpuolella sijaitsee luodetta kohti kapeneva Tervalahti. Selkeästi laajin lahti on järven eteläosan muodostava Riuttalahti. Noin neljäsosa Riuttajärvestä on vähintään kymmenen metriä syvä. Syvä vyöhyke sijaitsee järven pohjoispuoliskolla. Riuttalahden itäosassa on noin kymmenmetrinen syvänne.
Riuttajärven ainoa saari on vajaan hehtaarin laajuinen Seitasaari, joka sijaitsee järven eteläpuoliskolla. Järven rannat ovat metsä- ja suomaata (Konnunsuo, Riuttasuo). Länsirannalta kohoaa Riuttakallio, jonka länsipuolisen Mustavaaran korkeimmat kohdat ovat noin 210 metriä merenpinnan yläpuolella eli noin 70 metriä järvenpintaa ylempänä.
Riuttajärven eteläisimmästä kolkasta alkaa Riuttapuro, joka laskee Saarvalampeen (140,5 metriä mpy). Alavirta jatkuu Saarvapurona ja Kortepurona kaakkoon ja päätyy Ala-Löppöön (115,2 metriä mpy), joka on samantasoinen Pankajärven kanssa.
Riuttajärven vesitilavuus on 5 969 000 kuutiometriä. Useimpien Pielisen reitin vesistöjen ekologinen tila on erinomainen tai hyvä. Riuttajärven tila on määritelty erinomaiseksi.
Riuttajärvi (04.425.1.003) kuuluu Kortepuron valuma-alueeseen (04.425), joka on kolmannen jakovaiheen vesistö Vuoksen vesistössä (04). Toinen jakovaihe on Lieksanjoen alue (04.42) ja ensimmäinen jakovaihe on Pielisen reitin valuma-alue (04.4). Riuttajärvi on laajin Kortepuron valuma-alueen neljästä vähintään hehtaarin laajuisesta vakavedestä. Alueen muut järvet ovat Saarvalampi, Paistaislampi ja Pitkälampi.
Lieksassa on toinenkin Riuttajärvi. Se sijaitsee Hanhijoen valuma-alueella noin 32 kilometriä Kortepuron Riuttajärveltä kaakkoon.
Zymohirja

Zymohirja (); vuoteen 1764 saakka Tšerkaskyi Brid (); vuosina 1764–1961 Tšerkaske (), on kaivoskaupunki Luhanskin alueella Itä-Ukrainassa. Zymohirja sijaitsee Donetsjoen sivuhaaran Luhanin varrella, maanteitse 40 kilometriä aluekeskus Luhanskista länteen. Kaupungissa on rautatieasema.
Tammikuun keskilämpötila on −7,1 ja heinäkuun +22,1 celsiusastetta. Keskimääräinen vuosisademäärä on vain 390 millimetriä.
Ukrainan tilastokeskus arvioi kaupungin väkiluvuksi 9 557 asukasta (2022). Väestönlaskennan 2001 aikaan asukkaita oli 11 212, jotka olivat etnisesti lähinnä ukrainalaisia tai venäläisiä. 
Paikkakunta sai alkunsa Tšerkaskyi Brid -nimisenä kylänä (1645-1764). Vuosina 1764–1961 nimenä oli Tšerkaske ja kaupunkityyppisen taajaman aseman se sai vuonna 1938. Vuonna 1865 kaupungin tuntumasta löydettiin merkittäviä hiiliesiintymiä. Kaupungin aseman ja nykyisen nimensä Zymohirja sai vuonna 1961.
Kaupunki on elokuusta 2014 lähtien, Itä-Ukrainan sodan seurauksena ollut Venäjän tai sen nukkevaltion (ns. Luhanskin kansantasavalta) miehittämää, Ukrainan laillisen hallinnon ja järjestyksen ulkopuolella olevaa aluetta. Ukrainan aluehallinnollisessa jaossa se on osa Altševskin piiriä. 
Arkkitehtonisesti merkittäviin rakennuksiin kuuluu Pyhän kolminaisuuden kirkko (1865).
Aston (etunimi)

Aston on miehen etunimi. Se on alun perin englantilainen paikannimi, jota on alettu käyttää ensin sukunimenä ja myöhemmin myös etunimenä. Nimen merkitys on ’itäinen asutus’.
Nimi Suomessa.
Digi- ja väestötietoviraston etunimitilastoon on kesäkuuhun 2025 mennessä kirjattu noin 150–160 Astonia. Heistä suurin osa on syntynyt 2010- ja 2020-luvuilla.
Helsingin yliopiston elokuussa 2023 tekemän päätöksen mukaisesti Aston-nimi lisättiin suomenruotsalaiseen nimipäiväkalenteriin vuonna 2025. Nimipäivä on 14. kesäkuuta.
Andrei Rubljov (tennispelaaja)

Andrei Andrejevitš Rubljov (; s. 20. lokakuuta 1997 Moskova, Venäjä) on venäläinen tennispelaaja, joka on ollut parhaimmillaan ATP-rankingin sijalla viisi syyskuussa vuonna 2021.
Rubljov on voittanut 16 ATP Tourin kaksinpelin mestaruutta, mukaan lukien Rubljovin suurimmat saavutukset eli vuoden 2023 Monte Carlo- ja 2024 Madrid Open Masters 1000 -sarjan voitot. Nelinpelin parhaan ranking sijoituksen eli 53. sijan Rubljov saavutti 15. elokuuta 2022. Vuoden 2020 Tokion olympialaisissa hän voitti sekanelinpelin mestaruuden Anastasia Pavlyuchenkovan kanssa kukistaen loppuottelussa Aslan Karatsevin ja Elena Vesninan. Rubljov pelasi tokion olympialaisissa sekanelinpeliä ensimmäistä kertaa ammattilaisuransa aikana. Parhaimmillaan Rubljov on Grand Slamin kaksinpelissä päässyt puolivälieriin asti.
Almeida

Almeida on seuraavien henkilöiden sukunimi:
Andrei Rubljov (täsmennyssivu)

Andrei Rubljov voi tarkoittaa seuraavia:
Táka

Táka (; myös Τάκκα, "Tákka"; (Τεχνητή) Λίμνη Τάκα, "(Technití) Límni Táka", "Tákan tekojärvi") on tekojärvi Kreikassa. Se sijaitsee Tegéan kunnassa Arkadian alueyksikössä etelään Trípolista. Järven puolisuunnikkaan muotoisen tekoaltaan pinta-ala on 1,16 neliökilometriä ja ympärysmitta noin 4,4 kilometriä. Suurimmillaan koko järven pinta-ala on talviaikaan noin kuusi neliökilometriä.
Táka-järvi sijaitsee 657 metrin korkeudessa merenpinnasta laskettuna. Sen nimen selitetään tulevan italiankielen sanasta "tacca", joka tarkoittaa ”avointa maata”. Järvi saa vetensä lähteistä sekä useista virroista, joista merkittävin on Valtetsórema. Vesi poistuu useiden maanalaisten aukkojen kautta ja päätyy Argoliinlahteen ja Alfeiós-jokeen. Osa järven alueesta on maanviljelyskäytössä vedenpinnan ollessa matalalla. Táka on merkittävää lintualuetta, ja se on ympäristöineen Natura-aluetta.
Emil Lie

Emil Carl Jonas Lie (29. heinäkuuta 1897 Berchtesgaden, Saksa – 3. elokuuta 1976 Oslo, Norja) oli norjalainen kuvanveistäjä. Hän hankki koulutuksensa ulkomailla ja asettui pysyvästi Norjaan vasta 1950-luvulla. Lie tunnetaan erityisesti Rådhusplassen-aukion patsaista.
Tigkákin suolajärvi

Tigkákin suolajärvi (, myös "Alykés", Αλυκές, ”Suolajärvet”) on suolajärvi Kosin saarella Kreikassa. Se sijaitsee saaren pohjoisrannikon tuntumassa Tigkákin ja Marmárin kylien välissä. Järven pinta-ala on noin 0,93 neliökilometriä, mutta se kuivuu suureksi osaksi kesäajaksi muuttuen suolatasangoksi.
Tigkákin suolajärven erottaa merestä noin 280 metriä leveä hiekkadyynikannas. Suolajärveä käytettiin ruokasuolan tuotantoon aina vuoteen 1989 saakka. Vuosittain se tuotti noin 900– tonnia suolaa. Tigkákin suolajärvi on tärkeä lintualue, ja se on ympäristöineen osa kahta Natura-aluetta, joista toinen on luonto- ja toinen lintudirektiivin mukainen. Se on myös Ramsar-aluetta.
Tsoukalión laguuni

Tsoukalión laguuni () on laguuni Epeiroksessa Luoteis-Kreikassa. Se sijaitsee Amvrakikóslahden pohjoisosassa Ártan kunnassa. Laguunin pinta-ala on 20,41 neliökilometriä ja ympäryysmitta 64,395 kilometriä.
Tsoukalión laguunin keskisyvyys on metri ja suurin syvyys 2,5 metriä. Sen pohjoispuolella sijaitsee Rodián laguuni ja itäpuolella Logaróksen laguuni. Laguunin erottaa Logaróksen laguunista pitkä Salaóran saarelle kulkeva pengertie. Eteläpuolella sen erottaa varsinaisesta Amvrakikóslahdesta toinen pengertie. Laguuni on osa Amvrakikóslahden kosteikkojen kansallispuistoa sekä kahta Natura-aluetta, joista toinen on luonto- ja toinen lintudirektiivin mukainen.
Xerílas

Xerílas (), antiikin Karnion (, ), on joki Peloponnesoksen niemimaalla Kreikassa. Se on Alfeiós-joen sivujoki ja virtaa Arkadian alueyksikön alueella. Joki saa alkunsa Taÿ́getos-vuorelta ja laskee Alfeiókseen Megalópolin kaupungin eteläpuolella.
Karnion

Karnion () tai Carnium (lat.) voi viitata seuraaviin:
Per Hurum

Per Hurum (2. kesäkuuta 1910 Kristiania – 5. joulukuuta 1989 Oslo) oli norjalainen kuvanveistäjä. Hän teki pääasiassa figuratiivisia ihmishahmoja. Hurum oli naimisissa kuvanveistäjä Asbjørg Borgfeltin kanssa.
Zaravína

Zaravína (, myös "Tseravína", Τσεραβίνα) eli Nezerós (Νεζερός, myös "Nizerós", Νιζερός) eli Delvináki (Λίμνη Δελβινακίου, "Límni Delvinakíou") on järvi Epeiroksessa Kreikassa. Se sijaitsee noin 45 kilometriä luoteeseen Ioánninan kaupungista. Järven pinta-ala on noin 0,3 neliökilometriä ja sen valuma-alueen koko on 12,2 neliökilometriä.
Zaravínajärvi sijaitsee noin 458 metrin korkeudessa merenpinnasta laskettuna. Sen suurin syvyys on 31,5 metriä. Järvi on karstijärvi, jonka pohjassa on useita maanalaisia ulosmenoaukkoja. Järvi oli osmanivallan peruina yksityisomistuksessa aina vuoteen 2011 saakka, jolloin se siirtyi pitkien oikeudenkäyntien jälkeen Kreikan valtiolle ja julkiseksi.
Hurum (täsmennyssivu)

Hurum tarkoittaa seuraavia asioita:
Zarós (järvi)

Zarós (, eli (Τεχνητή) Λίμνη Ζαρού, "(Technití) Límni Zaroú", "Zaróksen tekojärvi") eli Votómos (Βοτόμος) on pieni tekojärvi Kreetan saarella Kreikassa. Se sijaitsee Faistóksen kunnassa Iraklionin alueyksikössä lähellä sille nimensä antanutta Zaróksen kaupunkia. Järven pinta-ala on noin 0,008 neliökilometriä.
Zaróksen järvi sijaitsee Ída- eli Psiloreítis-vuoren etelärinteessä Messarán tasangon pohjoislaidalla noin 450 metrin korkeudessa merenpinnasta laskettuna, ja noin 45 kilometriä lounaaseen Iraklionista. Se oli alun perin kosteikko, joka sai vetensä Votómoksen lähteestä. Siitä tehtiin lähteen vedet keräävä tekojärvi vuonna 1987. Järven lähellä on jäänteitä roomalaisaikaisesta akveduktista, joka johti vettä Gortynin kaupunkiin.
Adriana Lisboa

Adriana Lisboa (s. 1970 Rio de Janeiro) on brasilialainen kirjailija. Hänet tunnetaan laajasta työstään novellikokoelmien, lastenkirjojen, runokokoelmien sekä romaanien parissa. Lisboan teoksia on julkaistu yli 20:ssä maassa.
Lisboa on vertailevan kirjallisuuden tohtori Rio de Janeiron liittovaltionyliopistossa sekä Brasilian kirjallisuuden maisteri.
Association for Applied Sport Psychology

Association for Applied Sport Psychology (lyh. AASP) on yhdysvaltalaislähtöinen kansainvälinen urheilupsykologian monialainen järjestö. Järjestö perustettiin vuonna 1986 nimellä Association for the Advancement of Applied Sport Psychology. Nimi lyhennettiin nykyiseen muotoonsa 2007.
AASP:n tarkoituksena on edistää urheilupsykologian tieteen ja eettisten käytäntöjen kheitystä. AASP tarjoaa sertifiointeja urheilun, liikunnan ja terveyspsykologian ammattilaisille. AASP edistää henkistä suorituskykyä ja mielenterveyttä. Järjestö edistää soveltavan urheilun ja liikunnan tutkimusta ja harjoittelua. AASP on yksi urheilupsykologian johtavista järjestöistä.
Järjestön pääjulkaisu on "Journal of Applied Sport Psychology".
Reuna (Vantaa)

Reuna (ruots. Reuna) on Riipilän kaupunginosaan kuuluva kylä Vantaalla. Se sijaitsee Länsi-Vantaan pohjoisosassa Nurmijärven kunnanrajan lähellä Riipiläntien varressa. Reunan asukasluku on noin 130 ihmistä. Reunan naapurikyliä ovat Riipilä, Toivala sekä Klaukkalan Metsäkylä. Reunan omakotialue palstoiteltiin samoihin aikoihin kuin Riipilän uusi alue, eli lähinnä 1970-luvulla. Reunan ilme omakotialueena on metsäinen.
https://web.archive.org/web/20110119003355/http://www.lansivantaa.fi/Page/c1464cb4-78ba-4336-97b3-6b8cb0fde6f6.aspx
Şəhit Əxmədiyev

Şəhit Ğimadetdin ulı Əxmədiyev (Шәһит Гыймадетдин улы Әхмәдиев, ; 29. joulukuuta 1888 Tšistopol – 12. elokuuta 1930 Kazan) oli tataarilainen kirjailija ja poliitikko.
Ahmadijevin vuosina 1917–1921 julkaistut tarinat kuvaavat tataarityöläisten vaikeita elinoloja ja ottavat kantaa naisten asemaan yhteiskunnassa. Hänen satunsa "ylistävät ystävyyden uskollisuutta ja luonnon kauneutta".
Poliitikkona Ahmadijev otti osaa "ensimmäisessä Venäjän muslimien kongressissa" (1917). Samana vuonna Ahmadijev aloitti yhteistyön bolševikkien kanssa ja vuonna 1919 liittyi kommunistiseen puolueeseen. Hän kuului tätä ennen myös Sosialistivallankumouksellisten maksimalistien liittoon. Ahmadijev toimi myös muun muassa "tataarien ammattiliittojen neuvoston kulttuuriosaston päällikkönä" (1922–1924) ja "Neuvostoliiton keskuskomitean jäsenenä" (1925–1927). Ahmadijev työskenteli myös toimittajana eri lehdissä.
Jerome Frank

Jerome Frank (10. syyskuuta 1889, New York City, New York – 13. tammikuuta 1957, New Haven, Conneticut) oli yhdysvaltalainen oikeustieteilijä. Akateemisen uransa ohella hän toimi Yhdysvaltain arvopaperi- ja pörssikomission pääjohtajana sekä Yhdysvaltain toisen tuomiopiirin vetoomustuomioistuimen tuomarina.
Frank oli yksi amerikkalaisen oikeusrealismin jyrkimpiä edustajia, ja hän myös sovelsi psykoanalyysia oikeudelliseen ratkaisutoimintaan. Frank kiisti kokonaan yksittäistä oikeusratkaisua edeltävien ja tuomaria velvoittavien oikeussääntöjen olemassaolon. Hänen mukaansa oikeus on tilannesidonnainen ilmiö, joka koostuu yksittäisistä ratkaisuista abstraktien sääntöjen sijaan, eikä siitä voida puhua yli-individuaalisena normijärjestelmänä yleispätevässä mielessä. Oikeudellinen ratkaisu syntyy, kun tuomari reagoi jutussa esitettyihin tosiseikkoihin määrätyllä tavalla, mihin vaikuttavat tuomarin yksilölliset ratkaisumotiivit, kuten ideologiset preferenssit, torjunnan kohteet ja suoranaiset ennakkoluulot. Frankin psykoanalyyttisen tulkinnan mukaan juristien oikeusvarmuuden kaipuu ja usko tuomarin erehtymättömyyteen oikeusriidan ratkaisijana ovat osoitus juristikunnan henkisestä kypsymättömyydestä ja lapsenomaisesti auktoriteetin kaipuusta.
Volga-Ural (alue)

Volga-Ural (, ) on historiallinen alue Itä-Euroopassa, nykyisessä Venäjän federaatiossa. Termiä "İdel-Ural" on käytetty etenkin tataarinkielisissä lähteissä kuvaamaan kuutta tämän alueen tasavaltaa: Baškortostan, Tšuvassia, Mari, Mordva, Tatarstan ja Udmurtia.
Ennen kuin Venäjän tsaarikunta valloitti sen 1500-luvulla, aluetta hallitsivat alkuperäiset uralilaiset heimot ja peräkkäiset valtakunnat, kuten Volgan Bulgaria, kasaarit, Kultainen orda ja Kazanin kaanikunta. Pietari Suuren kuoltua 1700-luvun alussa alueella oli noin miljoona ihmistä, joista noin puolet oli tataareja, tšuvasseja ja baškiireja.
Ius cogens

Ius cogens tai jus cogens tarkoittaa sellaisia ehdottomia oikeusnormeja, joista oikeussubjektit eivät saa sopimuksin poiketa edes keskinäisissä suhteissaan. "Ius cogens" -termiä on totuttu käyttämään useimmin kansainvälisessä oikeudessa.
"Ius cogens" -normeissa on kyse sellaisista kansainvälisen yhteisön perustavanlaatuisia etuja ja arvoja suojaavista, yleismaallisesti velvoittavista normeista, joista kansainvälisen oikeuden subjektit eivät saa poiketa missään olosuhteissa. Ne ovat kansainvälisen oikeuden lähteiden hierarkiassa ylimpänä. "Ius cogensin" taustalla on luonnonoikeudellinen näkemys oikeuden kaikkivaltiudesta. "Ius cogens" -käsitteen suhde kansainväliseen tapaoikeuteen on koettu ongelmalliseksi, ja siihen kuuluvien normien onkin katsottu olevan oikeudellisessa systematiikassa parhaiten sijoitettavissa tapaoikeuden piiriin.
Vuonna 1969 laaditun valtiosopimusoikeutta koskevan Wienin yleissopimuksen mukaan "ius cogens" -normin kanssa ristiriitainen valtiosopimus on mitätön. Kansainvälisen tuomioistuimen ns. Barcelona Traction -jutussa vuonna 1970 antaman ratkaisun nojalla on katsottu, että jokaisella valtiolla on oikeus saada väitetty "ius cogens" -normin rikkominen kansainvälisten järjestöjen ja tuomioistuinten käsittelyyn.
Kansainvälisen oikeuden "ius cogens" -normeista ei ole yksiselitteistä luetteloa. Tärkeimpiä esimerkkejä "ius cogens" -normeista, joista vallitsee laaja yksimielisyys, ovat aggressiivisen asevoiman käytön kielto valtiosuhteissa, ihmisoikeuksien räikeimpien väkivaltaisten loukkausten, kuten joukkotuhonnan, kidutuksen ja orjuuttamisen, kielto sekä humanitaarisen oikeuden eräät voimakkaat kiellot, kuten kielto suunnata sotatoimia lääkintähenkilökuntaa ja sairaaloita vastaan ja siviiliväestön terrorisoinnin kielto.
Fenibuutti

Fenibuutti on 1960-luvulla Venäjällä kehitetty psykoaktiivinen aine. Sen loi orgaaninen kemisti Vsevolod Perekalin.
Vaikutukset.
Fenibuutti on GABA-B agonisti ja sen vaikutuksia ovat muun muassa: uneliaisuus, rentoutuneisuus, sedaatio ja euforia. Sitä voidaan käyttää helpottamaan unettomuutta, jännitystä, ahdistusta, änkytystä ja alkoholin vieroitusoireita. Fenibuutti on myös nootropiini. Fenibuutti voi aiheuttaa sivuvaikutuksia kuten: väsymystä, ärtyneisyyttä, levottomuutta, pahoinvointia ja päänsärkyä.
HMS Clyde (N12)

HMS Clyde (viirinumero N12) oli Britannian kuninkaallisen laivaston vuonna 1934 vesillelaskettu River-luokan sukellusvene.
Valmistus.
Alus tilattiin 20. joulukuuta 1932 Vickers Armstrongilta Barrow-in-Furnessista, missä köli laskettiin 15. toukokuuta 1933. Alus laskettiin vesille 15. maaliskuuta 1934 ja otettiin palvelukseen 12. huhtikuuta 1935.
Palvelus.
Alus lähti 31. elokuuta 1939 "HMS Severnin" kanssa Gibraltarilta Freetowniin Etelä-Atlantille sijoitettuun laivastoon suojaamaan saattueita. Se saapui 7. syyskuuta Freetowniin.
Seuraavana päivänä alus lähti Freetownista ensimmäiselle partiomatkalleen Guineanlahdelle. Se palasi 2. joulukuuta Freetowniin neljänneltä partiomatkaltaan ja lähti 7. joulukuuta viidennelle partiomatkalleen, minkä päätyttyä alus määrättiin Dakariin huoltoon. Se saapui 15. joulukuuta Dakariin telakalle.
Alus palasi 20. joulukuuta Freetowniin, mistä se lähti 5. tammikuuta 1940 Portsmouthiin. Alus saapui 19. tammikuuta Portsmouthiin. Konerikko viivästytti matkan jatkamista Blythiin. Aluksen miehistö harjoitteli 8. helmikuuta Portsmouthin edustalla. Alus siirrettiin 11. helmikuuta Portsmouthissa telakalle.
Alus lähti 15. maaliskuuta Portsmouthista Blythiin, jonne se saapui 18. maaliskuuta. Alus jatkoi 21. maaliskuuta Scapa Flowhun, jonne se saapui 23. maaliskuuta "HMS Buttermeren" saattamana.
Alus poistettiin palveluksesta 19. heinäkuuta 1945 Kilindinissä Keniassa ja myytiin romutettavaksi 30. heinäkuuta 1946. Alus romutettiin Durbanissa Etelä-Afrikassa.
Päälliköt.
Aluksen päällikköinä olivat:
Kalvåg

Kalvåg on taajama Bremangerin kunnassa Vestlandin läänissä Norjassa. Sen pinta-ala on 0,4 neliökilometriä ja asukasluku 418 vuonna 2022. Kalvåg on alueensa kalastuselinkeinon keskus ja merkittävä kauppapaikka.
Bremangerlandet

Bremangerlandet on saari Bremangerin kunnassa Vestlandin läänissä Norjassa. Sen pinta-ala on 153 neliökilometriä ja asukasluku noin 1 200 vuonna 2018. Saarella sijaitsee kunnan hallinnollinen keskus Bremanger. Bremangerlandetista on tieyhteys merenalaista tunnelia pitkin Rugsundøyan saarelle ja sieltä siltaa pitkin edelleen mantereelle.
Helge Hurum

Helge Hurum (s. 1. elokuuta 1936 Oslo) on norjalainen jazzmuusikko. Hän soittaa saksofonia ja huilua sekä säveltää musiikkia. Hurum johti pitkään NRK:n Radiostorband-orkesteria.
Connecticut (joki)

Connecticut on 655 kilometriä pitkä joki Yhdysvalloissa ja se on Uuden-Englannin pisin joki. Joki virtaa aluksi New Hampshiren läpi ja sitten New Hampshiren ja Vermontin rajalla 383 kilometriä muodostaen osavaltioiden välisen rajan. Tämän jälkeen joki virtaa Massachusettsin ja Connecticutin osavaltioiden läpi laskien lopulta Long Islandin salmeen.
Connecticut-joella on 23 alkulähdettä ja sen kokonaisvaluma-alue on 28 710 neliökilometriä.
Connecticut-joki on yksi tehokkaimmin vesivoiman tuotantoon valjastetuista joista Yhdysvalloissa. Vuoden 1936 tuhoisten tulvien jälkeen Yhdysvaltojen valtio rakennutti jokeen 20 patoa.
Joen nimi Connecticut tulee mohikaanien pitkää jokea tarkoittavasta sanasta.
Pangansuo

Pangansuo on Natura 2000-alue, joka sijaitsee Pielaveden kunnassa. Se on suoalue, joka on suhteellisen luonnontilainen. Sen pohjoisosa on tyypiltään keidassuota ja siellä on myös luhtamaista saroja kasvavaa nevaa. Pangansuon reuna-alueilla kasvaa tupasvillaa ja isokokoista varpukasvillisuutta ja siellä kasvaa harvakseltaan mäntyjä, pieniä koivuja ja kuusia. Suoalueen keskiosassa on rahkasammaleista nevaa. Alueen pohjoisosan kasveja ovat mähkä, puna- ja kaitakämmekkä, rimpivihvilä ja hoikkavilla ja länsiosassa on mustikkaa ja suomuurainta kasvavaa korpea. Alueen luonnonsuojelullisia tavoitteita ovat alueen luontotyyppien säilyttäminen, tiettyjen lajien ja elinympäristöjen suojelu ja luonnon oman kiertokulun mukaisen kehityksen tukeminen.
Oruç Reis -luokka

Oruç Reis -luokka oli Turkin laivaston tilaamien neljän sukellusveneen muodostama alusluokka, joka tilattiin 1939 brittiläiseltä Vickersiltä.Toisen maailmansodan alkaessa Britannia pakko-otti alukset ja liitti ne laivastoon P611-luokkana. Veneistä kaksi toimitettiin 1942 Turkille ja sodasta selvinnyt kolmas vene sotatoimien päätyttyä 1945.
Hankinta.
Turkki lähetti maaliskuussa 1938 tarjouspyynnön Vickersille, joka tarjosi U-luokkaa muistuttavia suunnitelman 1092 aluksia. Seuraavaksi Turkille tarjottiin S-luokkaa muistuttavia suunnitelman 1101 aluksia. Syyskuussa 1938 tarjous muutettiin suunnitelman 1103 aluksilla, jotka Turkki hyväksyi osaksi suurempaa Amiraliteetin kanssa suunniteltua tilausta. Tilaukseen sisältyi sukellusveneiden lisäksi hävittäjiä ja rannikkotykkejä. Suunnitelman 1103A alukset päätettiin 1939 valmistaa Barrow-in-Furnessissa Vickers-Armstrongin telakalla.
Lähes saman aikaisesti Turkki tilasi Saksasta kolme sukellusvenettä, joista kaksi valmistettiin Saksassa ja kolmas "TCG Gür" Espanjassa.
Alukset muistuttivat S-luokan veneitä, vaikka perustuivat Vickersin omaan suunnitteluun. Alusten 4 tuuman kansitykin miehistön suojana oli matala seinämä, tornin etuosa oli korotettu ja niistä puuttui tornin ja kansitykin välinen yhteys. Lisäksi aluksille ei asennettu sillan takaosaan 20 millimetrin Oerlikonia.
Aluksilla oli keulassa neljä torpedoputkea ja perässä yksi. Keulan torpedoputkiin oli yksi lisälataus, mutta perään ei. Alusten standardiuppouma oli 624 tonnia ja kuormattuna 856 tonnia. Niiden maksiminopeus pinta-ajossa oli 13,75 solmua ja sukelluksissa 9 solmua. Alusten toimintamatka oli merkittävästi lyhyempi kuin S-luokan veneillä ollen vain 10 solmun nopeudella 2 500 merimailia, kun vastaava luku oli viimeisillä S-luokan veneillä jopa 7 500 merimailia.
Tu Jhoothi Main Makkaar

Tu Jhoothi Main Makkaar (, suomeksi ”Sinä olet valehtelija, minä olen ovela”) on vuonna 2023 ensi-iltansa saanut intialainen hindinkielinen romanttinen komediaelokuva, jonka on ohjannut Luv Ranjan ja kirjoittaneet Rahul Mody ja Ranjan. Päärooleja näyttelevät Ranbir Kapoor ja Shraddha Kapoor.
Gordius aquaticus

Gordius aquaticus on Suomen yleisin jouhimato. Carl Linnaeus kuvasi lajin vuonna 1758. Sillä on kosmopoliittinen levinneisyys.
Se on noin 1 mm:n paksuinen ja 15–35 cm pitkä. Suomessa sitä esiintyy matalissa suolattoman veden lahdissa.
Triklekerrosreaktori

Triklekerrosreaktori on kemiallinen reaktori, jossa reagoivat aineet tulevat sisään kahtena fluidivirtauksena: tihkuvana nestevirtana ja kaasuvirtana. Triklekerrosreaktoreilla on useita teollisia sovellutuksia.
Periaate ja käyttö.
Triklekerrosreaktori täytetään huokoisilla muutaman sentin kokoisilla kappaleilla, jotka sisältävät katalyytin. Nestefaasi valuu reaktorin yläosasta alas ja kaasuvirtaus voi kulkea myötävirtaan tai vastavirtaan eli alhaalta ylös. Myötävirtareaktori on teollisuudessa useammin käytetty vaihtoehto. Triklekerrosreaktorin etuja ovat esimerkiksi jatkuvatoimisuus, suuret reaktionopeudet ja sopivuus korkeissa paineissa tapahtuviin reaktioihin. Aineen- ja lämmönsiirtoprosessit triklekerrosreaktoreissa ovat monimuotoisia eivätkä täysin tiedossa, mikä vaikeuttaa reaktorin toiminnan mallintamista. 
Triklekerrosreaktoreita käytetään muun muassa öljynjalostuksessa rikinpoistoprosesseissa, Fischer–Tropsch-synteesissä, vedytyksissä, aldehydien pelkistyksissä ja hapetuksissa, butyynidiolin valmistuksessa ja vedenpuhdistusprosesseissa. Triklekerrosreaktoreissa voidaan käyttää myös biokatalyyttejä.
Paraguayn kansalaisuus

Paraguayn kansalaisuus on laillinen suhde Paraguayn tasavallan ja yksittäisen henkilön välillä. Maassa noudatetaan lähtökohtaisesti ius soli -periaatetta.
Kansalaisuuden saaminen syntymällä.
Lähtökohtaisesti kaikki Paraguayssa syntyneet lapset ovat syntyperäisiä maan kansalaisia, mikäli Paraguayn viranomaiset ovat varmentaneet syntymän.
Kansalaisuuden saaminen hakemuksella.
Paraguayn perustuslain 148. artiklan mukaan kansalaisuus voidaan myöntää hakemuksen perusteella henkilölle, joka täyttää seuraavat ehdot:
Kaksoiskansalaisuus ja kansalaisuuden menettäminen.
Paraguay ei periaatteessa salli kaksoiskansalaisuutta. Maalla on kuitenkin kahdenväliset sopimukset Italian ja Espanjan kanssa, eli näiden maiden kansalaiset voivat ottaa vastaa myös Paraguayn kansalaisuuden. Paraguayn kansalaiset ovat myös Mercosurin kansalaisia eivätkä siis tarvitse passia tai viisumia matkustaessaan muihin Mercosur-maihin.
Syntyperäisiltä paraguaylaisilta ei voida viedä Paraguayn kansalaisuutta, jos he eivät sitä erikseen pyydä. Hakemuksen perusteella kansalaisuuden saanut voi menettää sen, jos hän asuu ilman pätevää syytä ulkomailla yli kolme vuotta tai ottaa vapaaehtoisesti vastaan jonkin toisen maan kansalaisuuden.
Joanna Remes

Joanna Remes (s. 15. marraskuuta 1999 Vihti) on suomalainen cheerleader.
Remes urheilee Helsinki Athletics Cheerleadersin joukkue Elitessä, joka on Suomen menestynein naisten cheerleading-joukkue. Seuroja, joita hän on edustanut, ovat Helsinkiläinen Golden Spirit ja vihtiläinen liikuntaseura Vihti-Gym ry. Hän on kuulunut Suomen naisten cheerleadingmaajoukkueeseen vuosina 2017-2020 ja 2023-2025. Naisten maajoukkue on voittanut neljä maailmanmestaruutta, joista Remes on ollut kahdessa mukana. Remes on rooliltaan takanostaja.
Suomen Cheerleadingliitto palkitsee vuosittain SM-kilpailujen yhteydessä vuoden aikana ansioituneita toimijoita vuosipalkinnoin. Remes valittiin Vuoden Esikuvaksi 2023 SM-kilpailuissa Helsingin Urhea-hallissa.
Remestä on haastateltu "Tytöt jotka nostavat toisiaan" -kirjaan. Naisten cheermaajoukkueen urheilijoista kertovat teos toi ensimmäistä kertaa laajasti esille cheerleadingin naisurheilijoiden näkökulmasta.
Vihdin kunta päätti MM-tason cheerleading menestyksestä 2019 istuttaa kirsikkapuun Pajuniityn puistoalueelle Etelä-Nummelassa sijaitsevaan Menestyjien puistoon. Kyseisen puun saajat ovat Remeksen lisäksi vihtiläiset Vilja Veikkolainen ja Vanessa Sohlberg.